Fernand Fox
De Fernand Fox, gebuer de 26. Januar 1934 op der Bollenduerfer Bréck, ass e lëtzebuergesche Schauspiller.

No sengem Lycée an der Stad an zu Iechternach goung de Fernand Fox op d'Interbank an du bei ARBED schaffen (1957-1981). Duerno huet hien e Café, d'Theaterstuff, opgemaach, wou e bis zu senger Pensioun geschafft huet.

Bekannt ass de Fernand Fox fir seng joerzéngtelaang Presenz op Lëtzebuerger Bünen, an och als Schauspiller a Reklammssketcher, Kinos- an Televisiounsproduktiounen. 1956 stoung hien eng éischt Kéier am Stater Casino op der Bün, wou e vum Eugène Heinen entdeckt gouf. Hien huet doropshin 3 Joer Schauspillerei an Dictioun um Stater Conservatoire gemaach.

Hie war dunn 10 Joer laang Member vum Lëtzebuerger Theater an 30 Joer laang vum Kasemattentheater. Do donieft huet hie reegelméisseg a Produktiounen (dacks Cabaret) vun aneren Ensembele matgespillt, wéi z. B. am Kapuzinertheater, dem TOL oder dem Théâtre du Centaure.

Filmer

Kino  
 Rusty Boys (2017) vum Andy Bausch
 D'Symmetrie vum Päiperlek (2012) vum Paul Scheuer a Maisy Hausemer
 L'orchidée (2012) vum Cyrus Neshvad
 Lingo vino (2009) vum Daniel Texter
 Pido perdon (2009) vum Sascha Heyar
 Deepfrozen (2006) vum Andy Bausch
 La Revanche (2004) vum Andy Bausch
 Back in Trouble (1997) vum Andy Bausch
 Le Club des Chômeurs (2001) vum Andy Bausch
 Three Shake-a-leg Steps to Heaven (1993) vum Andy Bausch
 A Wopbopaloobop A Lopbamboom (1989) vum Andy Bausch
 800 Joer Buurg Clierf (1981) vum Marc Thoma
 Das Puppenspiel (1978) vum Marc Thoma

Televisioun 
 Weemseesdet (Sitcom, 2011)
 E Liewe laang (1992)
 Ex und hopp (1991) vum Andy Bausch
 Déi zwéi vum Bierg (1985) vum Menn Bodson, Gast Rollinger a Marc Olinger
 E Fall fir sech (1984) vum Menn Bodson

Documentaire 
 Succès Fox (2014) vun der Désirée Nosbusch

Gielchen 

 Commandeur am Ordre de Mérite du Grand-Duché de Luxembourg (Promotioun 2019)

Kuckt och 
 Lëscht vu lëtzebuergesche Schauspiller a Schauspillerinnen

Um Spaweck 

 "E Liewen am Theater." Reportage op 100komma7.lu, 29. Jan 2019 - 10:45.

Gebuer 1934
Lëtzebuergesch Theaterschauspiller
Lëtzebuergesch Filmschauspiller
Commandeur de l'Ordre de Mérite du Grand-Duché de Luxembourg